Document ID: 31998R0022

KOMISSION ASETUS (EY) N:o 22/98,
annettu 7 päivänä tammikuuta 1998,
kiinteän korvauksen vahvistamisesta maatalouden kirjanpidon tietoverkkoon liittyvää tilakorttia kohden tilivuodelle 1998
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon verkoston luomisesta Euroopan talousyhteisön maatilojen tuloja ja taloutta koskevien kirjanpitotietojen keruuta varten 15 päivänä kesäkuuta 1965 annetun neuvoston asetuksen N:o 79/65/ETY (1), sellaisena kuin se on viimeksi muutettuna asetuksella (EY) N:o 1256/97 (2), ja erityisesti sen 9 artiklan 2 kohdan,
sekä katsoo, että
tietyistä kirjanpitotiloja koskevista soveltamissäännöistä maatilojen tulojen selvittämiseksi 13 päivänä heinäkuuta 1983 annetun komission asetuksen (ETY) N:o 1915/83 (3) 5 artiklassa vahvistetaan komission jäsenvaltiolle maksaman kiinteän korvauksen määrä kunkin asianmukaisesti täytetyn tilakortin osalta,
komission asetuksessa (EY) N:o 84/97 (4) vahvistetaan kiinteä korvaus tilivuodelle 1997 122 ecuksi tilakorttia kohden,
kustannusten kehityksen ja sen tilakortin laatimiskuluja koskevan vaikutuksen perusteella tämän korvauksen tarkistaminen on aiheellista, ja
tässä asetuksessa säädetyt toimenpiteet ovat maatalouden kirjanpidon tietoverkkoa käsittelevän yhteisön komitean lausunnon mukaiset,
ON ANTANUT TÄMÄN ASETUKSEN:
1 artikla
Komission jäsenvaltiolle kunkin asianmukaisesti täytetyn tilakortin osalta maksama kiinteä korvaus vahvistetaan 126 ecuksi tilivuodelle 1998.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan tilivuoteen 1998.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä tammikuuta 1998.

Labels: 19
6